 Aịzaya 4  Ụmụ nwaanyị asaa ga-abagide otu nwoke nụbọchị ahụ, sị: Anyị ga na-akpa afọ anyị, na-eyikwa uwe anyị; naanị ka anyị zawa aha gị iji wepụ nkọcha anyị.Nụbọchị ahụ, ihe Jehova mere ka o pulite ga-aghọ ihe ịchọ mma na ihe na-eweta otuto, mkpụrụ nke ala ga-aghọkwara ndị Izrel lanahụrụ alanahụ ihe e ji anya isi na ihe mara mma.Ọ ga-erukwa na a ga-asị na ndị fọdụrụ na Zayọn na ndị fọrọ na Jeruselem dị nsọ nebe ọ nọ, onye ọ bụla e dere aha ya ịdị ndụ na Jeruselem.Mgbe Jehova ga-asachapụworị nsị ụmụ Zayọn, ọ ga-eji mmụọ nke ikpe na mmụọ nke ịgba ihe ọkụ sachapụ ọbara niile a wụfuru nime Jeruselem,Jehova ga-emekwa ka e nwee ígwé ojii na anwụrụ ọkụ nehihie, na ìhè nke ọkụ na-enwu enwu nabalị nelu ebe niile guzosiri ike nke Ugwu Zayọn nakwa nebe a na-enwe mgbakọ na ya; nihi na a ga-enwe ihe mkpuchi iji chebe ebube ya dum.A ga-enwekwa ụlọ ndò nke ga na-enye ndò nehihie iji zere oké okpomọkụ, ọ ga-abụkwa ebe mgbaba na ebe izere oké ifufe mmiri na mmiri ozuzo. 